Source: https://www.monitoruldegalati.ro/sport/csm-phoenix-csu-a-urcat-pe-locul-2.html
Timestamp: 2019-05-24 04:02:07+00:00

Document:
CSM Phoenix CSU a urcat pe locul 2 - Monitorul de Galati - Ziar print si online
CSM Phoenix CSU a urcat pe locul 2 Recomandat
Marți, 06 Noiembrie 2018 12:08
Echipa gălăţeană pregătită de muntenegreanul Dragan Radovic îşi continuă parcursul bun în grupa C din Liga Naţională de baschet masculin. Duminică după-amiază, CSM Phoenix CSU a evoluat în Capitală unde a întâlnit pe Agronomia. Chiar dacă au avut în faţă un adversar inferior valoric, cu un lot format numai din jucători autohtoni, băieţii noştri au respectat planul tehnico-tactic stabilit, au controlat partida de la început până la sfârşit şi au realizat cea de-a patra victorie consecutivă. Bucureştenii au ţinut aproape în prima parte, dar echipa noastră a apăsat acceleraţia în repriza a doua şi a câştigat la 45 de puncte diferenţă. Rezultat final: Agronomia Bucureşti - CSM Phoenix CSU Galaţi 48-93 (14-20, 16-18, 12-31, 6-24). Pentru CSM Phoenix CSU au jucat: Voinescu (15 puncte, 4 recuperări, 3 pase decisive, o intercepţie); Dukity (11 p, 3, 2, 0); Corpodean (18 p, 14, 6, 1); Miller (18 p, 3, 8, 5); Perovic (13 p, 10, 1, 2); Grecu 3 p, Giangu 2 p; Stan (8 p, 13 r); Patko (0 p, o recuperare, o intercepţie); Vlad (5 p, 1, 3, 3). După cinci etape, CSM Phoenix CSU ocupă poziţia a doua în clasament cu 9 puncte. Următorul meci este programat miercuri 7 noiembrie în sala Polivalentă Dunărea, de la ora 18.00 în compania celor de la Colegiul Naţional Aurel Vlaicu Bucureşti.
« Două victorii gălăţene concludente la U 14. Andrei Maxim: „Am văzut o atitudine combativă”
AFC Universitatea Galaţi a început să deranjeze: Înfrângere cu cântec la Prundu Bârgăului »
CSM Phoenix CSU a urcat pe locul 2

References: CSM 
 CSM 
 CSM 
 CSM 
 CSM 

CSM